

**Arbeidsprogram**

**2025**

Innledning

Visjonen til NJFF, «Jakt og fiskeglede til alle – for alltid», er den overordnede idé for våre planer, programmer og kommunikasjon.

Landsmøtet i NJFF har vedtatt et handlingsprogram for 2022–2027. Handlingsprogrammet gjelder for hele organisasjonen, og er å se som den ytre ramme for organisasjonens virksomhet.

Arbeidsprogrammet vedtas årlig av representantskapet, og er verktøy for planlegging i NJFF, sentralt, regionalt og lokalt.

Arbeidsprogrammet er utarbeidet før landsmøtet 2024 er gjennomført. Eventuelle landsmøtevedtak av betydning for 2025 må implementeres gjennom påfølgende vedtak og drift i organisasjonens ulike ledd.

Handlingsprogrammets strategiske målområder og hovedmål (2022–2027)

## Utøvelse av jakt, fiske og annet friluftsliv

* + - Vårt tradisjonsrike høstingsbaserte friluftsliv skal være tilpasset samfunnsutviklingen og ha bred allmenn anerkjennelse.
		- Allmennheten skal ha god tilgang på jakt og fiske og annet friluftsliv.
		- Naturgrunnlaget skal være godt ivaretatt gjennom bærekraftig bruk og god forvaltning, slik at det produseres høstbare overskudd av vilt og fisk.
		- NJFF skal ta et tydelig miljøansvar.

## Organisasjonen

* + - NJFF skal være en sterk og synlig organisasjon som ivaretar medlemmenes interesser.
		- Jegere og fiskere skal ha god kunnskap om og respekt for vilt, fisk og regelverk.
		- NJFF skal ha attraktive medlemstilbud til jegere, fiskere og andre friluftsinteresserte.

Arbeid i 2025

Medlemsvekst

* + - Utvikle og gjennomføre kampanjer for å rekruttere nye medlemmer og sikre medlemsvekst som gjenspeiler befolkningssammensetningen.
		- Utvikle eksisterende og nye medlemsfordeler som øker verdien av medlemskapet.
		- Sørge for en mer enhetlig struktur på aktiviteter og tilbud.
		- Videreutvikle medlemsadministrasjon og -kommunikasjon på alle nivåer i organisasjonen.
		- Øke synlighet og kjennskap til NJFF og NJFFs tilbud i urbane områder.
		- Legge til rette for praktisk jaktopplæring (introjakter m.m.) for nye jegere, slik at flere blir aktive jegere etter bestått jegerprøve.
		- Ta i bruk og dele tilgjengelige data og innsikt som beslutningsgrunnlag for medlemsvekst.

Kommunikasjon og markedsføring

* + - * Utvikle og styrke NJFF som en attraktiv medlemsorganisasjon gjennom å:
			* ta vare på og forbedre NJFFs omdømme gjennom målrettet kommunikasjon og markedsføring og samtidig fremme organisasjonens verdier og politiske standpunkter.
			* bruke njff.no som organisasjonens primære kommunikasjonskanal.
			* styrke det kommunikasjonsfaglige kunnskapsnivået i organisasjonen.
			* utgi og videreutvikle Jakt & Fiske på papir og digitalt.
			* posisjonere NJFF som en ledende aktør for å fremme vill mat.
			* styrke mediesamarbeid.
			* styrke den politiske kommunikasjonen mot fylkesting og kommunestyrer.
			* synliggjøre NJFFs politiske standpunkt i forbindelse med stortingsvalget 2025.
			* delta med aktiviteter i Friluftslivets år.

NJFF Jenter

* + - Styrke kvinnenettverket i organisasjonen og skape møteplasser for kvinnekontaktene.
		- Bygge opp kvinnelige rollemodeller og talspersoner for NJFFs arbeid.
		- Rekruttere flere kvinnelige instruktører og tillitsvalgte.
		- Tilby og markedsføre et bredt spekter av aktiviteter rettet mot jenter.
		- Synliggjøre mangfoldet av jenter som driver med jakt og fiske.
		- Gi god organisasjonsopplæring for alle kvinnekontaktene.

Barn og ungdom

* Utvikle og tilby god opplæring for ungdomsledere.
* Rekruttere flere unge tillitsvalgte.
* Løfte fram unge rollemodeller.
* Videreføre jakt- og fiskeskoler og jaktskytterskoler.
* Tilby og markedsføre et bredt spekter av aktiviteter rettet mot barn og unge.
* Iverksette tiltak for å følge opp ny barne- og ungdomsstrategi.

Organisasjon

* + - Arbeide aktivt for god organisasjonskultur og skape miljøer som er åpne og inkluderende.
		- Styrke organisasjonskunnskapen i NJFF gjennom opplæring på alle nivåer.
		- Arbeide for gode rammer for frivillig innsats.
		- Gjøre organisasjonens administrative verktøy for foreningene mer brukervennlige og fleksible og øke bruken av dem.



Opplæringsvirksomhet

* + - Øke antallet lokale instruktører.
		- Styrke kursaktiviteten i foreningene gjennom ny instruktørordning.
		- Utvikle og tilby digitale kurs for medlemmer og tillitsvalgte og stimulere til økt bruk av disse.
		- Videreutvikle samarbeidet og opplæringsaktivitetene med Jakt- og Fiskesenteret.
		- Ivareta organisasjonens posisjon som ledende tilbyder av jegerprøveopplæring.
		- Tilby opplæring i politisk kommunikasjon.

Allmennhetens adgang til jakt og fiske

* + - Sikre allmennhetens tilgang til jakt og fiske ved å:
			* videreføre lokalt og sentralt samarbeid med offentlige og private grunneiere/rettighetshavere.
			* følge opp utviklingen med framtidig forvaltning av statsgrunn i Nordland og Troms.
			* følge opp den videre rettighetskartleggingen i Finnmark.
		- Arbeide for en organisering av Statskog som styrker muligheten for å følge opp målsettingen om aktiv tilrettelegging for jakt, fiske og annet friluftsliv.
		- Arbeide for en utvikling av Statskog til en ledende kunnskapsleverandør innenfor forvaltning av jakt, fiske og naturgrunnlaget.
		- Arbeide for å sikre allemannsretten.

Jakt og viltforvaltning

* + - Bidra til en kunnskapsbasert viltforvaltning.
		- Videreføre arbeidet for sikker og human jaktutøvelse.
		- Videreutvikle tiltak for å få ned skadeskyting av store rovdyr i samarbeid med Miljødirektoratet.
		- Følge opp villreinmeldingen og tiltaksplanene for å oppnå bedre ivaretakelse av villreinen.
		- Følge opp videre arbeid med å bekjempe og hindre videre spredning av skrante­syken (CWD), samt prosess med reetablering av villrein i Nordfjella sone 1.
		- Arbeide for en rovviltforvaltning i tråd med organisasjonens vedtak.
		- Arbeide med modernisering av viltloven med forskrifter.
		- Arbeide for et bedre samarbeid med aktuelle myndigheter knyttet til forvaltning og registrering av kystsel.

Fiske og fiskeforvaltning

* + - * Videreføre arbeidet for å sikre bærekraftig forvaltning av ville laksefisker.
		- Følge opp stortingsmelding om havbruk og arbeide for at all oppdretts­virksomhet skal inn i anlegg med lukket teknologi innen 2030, herunder kreve at all videre vekst skal skje i lukket teknologi. Støtte opp om en konverteringsordning som et incitament for å starte en slik overgang.
		- Arbeide for at lakseluspåvirkning på sjøørret tas inn som tilleggsindikator i trafikklyssystemet.
		- Arbeide for en avvikling av fisket etter leppefisk.
		- Arbeide for at restaureringstiltak i viktige laksevassdrag prioriteres.
		- Arbeide for at vilkårsrevisjoner skal ivareta hensynet til bedrede miljøvilkår, herunder minstevannføring.
		- Sikre en videreføring av kalkningsvirksomheten og en sluttføring av arbeidet med å bekjempe lakseparasitten *Gyrodactylus salaris.*
		- Bidra til oppfølging og prioritering, herunder framskaffelse av nødvendig kunnskapsgrunnlag om konsekvenser og tiltak, ved påvisning av alvorlige fiskesykdommer, herunder red skin disease.
		- Følge opp arbeidet med bekjempelse av pukkellaks.
		- Stimulere til økt sportsfiskeinteresse i samfunnet gjennom:
			* gode sportsfisketilbud til barn og ungdom.
			* synlighet og opplæring på fiskesiden gjennom sosiale medier, med mål om å nå unge og fiskeinteresserte.
			* å øke oppmerksomheten rundt innlandsfiske.
			* å videreføre engasjementet innenfor marint fiske.
			* å gjennomføre konkurransevirksomheten med særlig fokus på rekruttering.
		- Arbeide for et forbud mot oppdrett av torsk.
		Sekundært arbeide for at eventuell videre oppdrett av torsk foregår i anlegg uten utslipp av sykdommer/parasitter, fôrrester/avføring og fisk/kjønnsprodukter.
		- Bidra til moderne, kunnskapsbasert forvalting, kultivering og restaurering av vann, vassdrag og sjøområder med sikte på et attraktivt fiske.
			* Videreføre en sjøørretsatsing
			* Følge opp tiltaksplanen for Oslofjorden
		- Følge opp handlingsplan for restaurering av vassdrag.
		- Videreføre arbeidet innenfor marin forvaltning.
		- Videreutvikle ressurssider for fiskeforvaltning.

Jaktskyting/våpen

* + - Gi et godt og bredt tilbud på skytebaner.
		- Sikre gode rammer for konkurranseskyting og trening til jakt.
		- Gjennomføre konkurransevirksomheten (inkludert NM‑arrangementer og andre terminfestede stevner) og annen skyteaktivitet.
		- Tilby variert og realistisk jegertrening i lokalforeningene, herunder aktiv bruk av villsvinbaner / bevegelig mål og skytesimulator.
		- Gjennomføre samarbeid mellom sentralledd, regionlag og lokalforeninger i forbindelse med skytebane­saker, herunder tilgang til baner.
		- Følge opp og ajourføre skytebaneregisteret.
		- Følge opp arbeidet for etablering av statlige ordninger for tiltak på skytebaner.
		- Gjennomføre skytebanekampanje.

Jakthund

* + - Arbeide for gode muligheter for trening, prøving og bruk av jakthunder.
		- Fortsette engasjementet innenfor ettersøksvirksomheten, herunder vurdere it‑systemer for godkjenningsprøver ettersøk.
		- Styrke instruktør-, aversjons-, ettersøks- og dressurkurs.
		- Sluttføre og ta i bruk nytt digitalisert påmeldings- og resultatregistreringssystem for aversjonsdressur.

Miljø- og energipolitikk

* + - Synliggjøre og styrke NJFFs miljøengasjement, blant annet ved å ta miljøstrategien i bruk.
		- Videreføre engasjementet for å ivareta leveområder for vilt og fisk, herunder sikre rammeverk for en framtidsrettet arealforvaltning.
		- Følge opp stortingsmeldingene om Norges oppfølging av natur- og klimaavtalene.
		- Følge opp NJFFs energipolitiske engasjement.
			* Arbeide for rammer for utbygging av ny fornybar kraft som ivaretar natur og friluftsliv.
			* Medvirke til at eldre vannkraftutbygginger oppgraderes.
			* Følge opp vilkårsrevisjoner i eldre vannkraftutbygginger for å oppnå gode miljøforbedringer.
			* Medvirke til økt fokus på energiøkonomisering/energisparing.
		- Synliggjøre negative effekter ved spredning av fremmede arter i norsk natur, med særlig fokus på innsats for å begrense skadeeffektene av pukkellaks.
		- Sikre at jakt- og fiskeinteressene blir ivaretatt i en god balanse mellom bruk og vern.
		- Følge opp EU-prosessene med hensyn til restriksjoner på bly i fiskeutstyr og ammunisjon og krav til skytebaner.

Administrasjon

* + - Videreutvikle og sikre god bruk av administrative, digitale verktøy.
		- Arbeide for forenkling av administrative prosesser på alle nivåer i organisasjonen.
		- Ivareta god personalpolitikk i hele organisasjonen.
		- Legge til rette for en sunn og balansert økonomi.
		- Forvalte organisasjonens eiendommer og anlegg med god drift.
		- Implementere skybasert medlemssystem med tilhørende portal for tillitsvalgte.